D MS Explorer is 1969 in Uusikaupunki in Finlaund baud woan und hod zeascht Lindblad Explorer ghoassn, wai s uaschbringli fum schwedischn Foascha Lars-Eric Lindblad blant und bedrim woan is. D MS Explorer woa des easchde Schif iwahaupt, wos fia n Schifsduarismus in de polarregionen baud woan is. Glai im Joa 1969 iss auf a Eakundungsfoat in de Antarktis aufbrocha und woa auf de Oat mosgebli drau beteiligt, das da Duarismus a in d Antarktis kema is. 1984 is d MS Explorer a ois easchds Graizfoatschif duach de Noadwestpassasch duachi gfoan.